മദ്യപിച്ച് രാജ്മോഹന് ഉണ്ണിത്താനെതിരെ അസഭ്യവര്ഷം പ്രവാസി കോണ്ഗ്രസ് നേതാവടക്കമുള്ളവര്ക്കെതിരെ കേസ് കോണ്ഗ്രസ് നേതാവും എംപിയുമായ രാജ് മോഹന് ഉണ്ണിത്താനെതിരെ മോശം പെരുമാറ്റവരുമായി മദ്യപര്. മാവേലി എക്സ്പ്രസിലെ സെക്കന്ഡ് എസി കംപാര്ട്ട്മെന്റിലെത്തിയവരാണ് രാജ്മോഹന് ഉണ്ണിത്താനെതിരെ അസഭ്യ വര്ഷം നടത്തിയത്. എംഎല്എമാരായ എകെഎം അഷ്റഫ് , എന്എ നെല്ലിക്കുന്ന്,ഇ ചന്ദ്രശേഖരന് എന്നിവര് ഒപ്പമുണ്ടായിരുന്ന സമയത്താണ് കംപാര്ട്ടമെന്റിലെത്തിയവര് എംപിയെ അസഭ്യം പറഞ്ഞത്. ഇതിന്റെ വീഡിയോ സമൂഹമാധ്യമങ്ങളില് ഇതിനോടകം വൈറലായിട്ടുണ്ട്. എംപിയുടെ പരാതിയില് മോശമായി പെരുമാറിയവര്ക്കെതിരെ കേസ് എടുത്തു. കണ്ണൂര് ആര്പിഎഫാണ് കേസെടുത്തത്. അക്രമിക്കുകയെന്ന ലക്ഷ്യത്തോടെയായിരുന്നു ഇവരെത്തിയതെന്നാണ് രാജ്മോഹന് ഉണ്ണിത്താന് സംഭവത്തേക്കുറിച്ച് പറയുന്നത്. പ്രവാസി കോണ്ഗ്രസ് കാസര്കോട് ജില്ലാ പ്രസിഡന്റ് പദ്മരാജന് ഐങ്ങോത്ത്, അനില് വാഴുന്നോറടി എന്നിവര്ക്കെതിരെയാണ് കേസ് എടുത്തത്. പാര്ലമെന്റ് സമ്മേളനത്തില് പങ്കെടുക്കാന് കോഴിക്കോട് എയര്പോര്ട്ടിലേക്ക് മാവേലി എക്സ്പ്രസില് യാത്ര ചെയ്യുമ്ബോഴായിരുന്നു സംഭവം. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Aug 9, 2021, 1:08 PM IST Rajmohan Unnithan Kasaragod Maveli Express Verbal Abuse Drunkards